proxectonos/corpus_dominio_legal_administrativo_tmp huggingface dataset:
11/07/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.53592. Acondicionamento de espazos verdes. Concello de Arteixo

Concello de Arteixo solicita de Augas de Galicia por atoparse nas marxes do encoro do Rosadoiro, a autorización de obras, no Polígono de Sabón, parroquia de Sorrizo (San Pedro), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53592. As obras solicitadas consisten na execución do proxecto técnico de: “Acondicionamento de espazos libres e zonas verdes. Polígono de Sabón. Arteixo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 29 de xuño de 2016 O xefe do servizo territorial Néstor Rodríguez Arias
11/07/2016 | Administración LocalMunicipal
Culleredo
Secretaría Xeral. Padrón de Habitantes
Suplencia Alcaldía 23.06.2016

ANUNCIO SUPLENCIA Por resolución ditada en data 23 de xuño de 2016, o Sr. alcalde acordou que o primeiro tenente de alcalde, D. José Ramón Rioboo Castro, asuma as funcións da Alcaldía o día 23 de xuño de 2016, desde as 11.00 ata as 15.00 horas, nos termos previstos no art.47 do Regulamento de organización e funcionamento das corporacións locais. O que se publica en cumprimento do disposto no art.44.2 do precitado texto legal. Culleredo, 23 de xuño de 2016. O alcalde-presidente Julio Sacristán de Diego
11/07/2016 | Administración LocalMunicipal
Mugardos
Delegación de funcións da Alcaldía no 1.º tenente de alcalde

A N U N C I O O alcalde, con data 06.07.2016, dictou a seguinte RESOLUCIÓN con número 543/2016: “Tendo que ausentarme do municipio o día da data, por motivos de índole persoal, pola presente e de acordo co establecido no artigo 63 da Lei de administración local de Galicia e 44 e 47.1 e 2 do Regulamento de organización, funcionamento e réxime xurídico das corporacións locais. R E S O L V O: Primeiro. –Delegar a totalidade das miñas funcións no 1.º tenente de alcalde, D. JOSÉ ANTONIO LÓPEZ SUEIRO, durante o día 6 de xullo de 2016. Na documentación elaborada farase constar a autorización de dita delegación. Segundo. –Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuízo da súa efectividade dende a sinatura da presente resolución.” Mugardos, 6 de xullo de 2016. O ALCALDE ACCTAL. Delegación de funcións R. A. 543/2016, do 06.07.2016 Asdo.: JOSÉ ANTONIO LÓPEZ SUEIRO
11/07/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 6 de xullo de 2016, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica no concello das Pontes de García Rodríguez (IN407A 2015/198-1)

Acordo do 6 de xullo de 2016, da Xefatura Territorial da Coruña, polo que se anuncia o levantamento das actas previas á ocupación de bens e dereitos afectados pola instalación eléctrica denominada LMT CTI RBT Casilla do Bañal, no concello das Pontes de García Rodríguez (expediente IN407A 2015/198-1). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMT, CTI, RBT Casilla do Bañal, no concello das Pontes de García Rodríguez (expediente IN407A 2015/198-1), por resolución desta Xefatura Territorial, do 12 de maio de 2016, a favor da entidade beneficiaria Unión Fenosa Distribución, S. A., con enderezo en Avda. de Arteixo, 171 - 15007 da Coruña. Esta Xefatura Territorial acorda sinalar o día 8 de setembro de 2016 (xoves) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de As Pontes de García Rodríguez, deducida da que se someteu a información pública no DOG, no BOP e no xornal La Voz de Galicia de datas 05/10/2015, 22/09/2015 e 17/11/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. A Coruña, 6 de xullo de 2016. Isidoro Martínez Arca Xefe territorial da Coruña
11/07/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.53262. Peche de parcela. Concello de Mañón

Ricardo Jesus Finat Anova solicita de Augas de Galicia por atoparse nas marxes do río Mogor, a autorización de obras, na parcela de referencia catastral 4127501PJ0443N0001UP, no lugar de Barqueiro, parroquia de Mogor (Santa María), Concello de Mañón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53262. As obras solicitadas consisten no peche de parcela me diante muro de pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mañón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de xuño de 2016 O xefe do servizo territorial Néstor Rodríguez Arias
11/07/2016 | Administración LocalMunicipal
Carballo
Aprobación definitiva expediente de suplemento de crédito número 1/2016

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de suplemento crédito 1/2016, unha vez aprobado inicialmente polo Pleno en sesión celebrada o día 30 de maio de 2016, publicado no boletín oficial da provincia núm.107, de data 7 de xuño de 2016, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado suplemento de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 28 de xuño de 2016 O Alcalde Evencio Ferrrero Rodriguez
11/07/2016 | Administración LocalMunicipal
Ferrol
Deportes
Aprobación definitiva do expediente de modificación do anexo de subvencións nominativas, orzamento 2016. Área Deportes

EDICTO Aprobación definitiva do expediente de modificación do anexo das subvencións nominativas orzamento 2016. Área Deportes O Excmo. Concello Pleno, na sesión do 26/05/2016, aprobou inicialmente o expediente de modificación do anexo de subvencións nominativas do orzamento, exercizo 2016. Durante o período de exposición ao público non se formularon reclamacións, elevándose a definitivo o acordo provisional. Ao abeiro do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, faise público o seu resumo: Respecto das subvencións nominativas que se eliminan do anexo: Respecto da nova subvención que se engade no anexo: En canto á modificación das subvencións nominativas xa previstas no anexo de subvencións prorrogad o: Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal Superior de Xustiza de Galicia, no prazo de dous meses, que comezarán a contar o día seguinte á publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdicción contecioso-administrativa. Tamén se poderá interpoñer calquera outro recurso que se considere oportuno. A presente modificación entrará en vigor, unha vez publicada no Boletín Oficial da Provincia, segundo o disposto no artigo 20 do RD 500/90 e no artigo 169 do Real Decreto Lexislativo 2/2004, do 20 de abril. Ferrol, 06 de xullo de 2016. O concelleiro de Deportes Bruno Díaz Doce
11/07/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (0-2/2016)

Anuncio de licitación (O-2/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-2/2016.2. Obxecto do contrato: obras comprendidas no proxecto das fases 1B e 1C da reurbanización da rúa San Andrés. Plazo de execución: dous meses e medio.3. Tramitación: urxente. Procedemento: aberto.4. Orzamento base de licitación: 232.207,62 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: trece días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 30 de xuño de 2016. M.ª Eugenia Antonio Melchor Omer Elua Concellala responsable de Facenda e Administración (Decreto de delegación do 15/06/2015)
11/07/2016 | Administración LocalMunicipal
Arteixo
Contratación, Bens e Patrimonio
Autorización de bens de uso publico municipal para a colocación de postos durante as festas patronais de Santiago Apóstolo 2016

a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2016/C006/000006 a) Descrición do obxecto: “AUTORIZACIÓN DEMANIAL PARA A COLOCACIÓN DE POSTOS DURANTE AS FESTAS PATRONAIS DE SANTIAGO APOSTOLO 2016” b) Lugar de execución: ARTEIXO c) Prazo de execución: Dende o 21 de xullo de 2016 ata o 28 de xullo de 2016. a) Contrato non suxeito a regulación harmonizada b) Tramitación: ordinaria c) Procedemento: aberto d) Forma: selección da oferta con criterio único Criterio único de adxudicación, de acordo coa prescrición establecida en los pregos, o contrato adxudicarase á oferta mais alta. Mínimo 15.000,00€ / año 5.000,00 € a) Entidade: Concello de Arteixo b) Enderezo: Alcalde Ramón Dopico, nº 1 c) Localidade e Código Postal: Arteixo - 15.142 d) Teléfono: 981 600 009 e) Telefax: 981 640 667 f) Data límite de obtención de documentos e información: no prazo de 5 días naturais dende o día seguinte ó de publicación no Boletín Oficial da Provincia da Coruña. Ver cláusula 10 a) Data límite de presentación: Día 18 de xullo de 2016 ás 14:00h b) Documentación que cómpre presentar: 1).- SOBRE Nº 1 subtitulado DOCUMENTACION XERAL para el contrato “AUTORIZACIÓN DEMANIAL PARA A COLOCACIÓN DE POSTOS DURANTE AS FESTAS PATRONAIS DE SANTIAGO APOSTOLO 2016” 2). SOBRE Nº 2 subtitulado PROPOSICIÓN ECONÓMICA para el contrato “AUTORIZACIÓN DEMANIAL PARA A COLOCACIÓN DE POSTOS DURANTE AS FESTAS PATRONIAIS DE SANTIAGO APOSTOLO 2016” c) Lugar de presentación: - Entidade: No Rexistro Xeral de Entrada de Documentos do Concello de Arteixo ou por calquera dos medios que se estabelecen no art.38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. - Enderezo: Praza Alcalde Ramón Dopico, nº 1 - Localidade e código postal: 15.142 – Arteixo d) Prazo durante o que o licitador terá a obriga de manter a súa oferta: dous meses e) Admisión de variantes: non hai variantes a) Entidade: Concello de Arteixo b) Enderezo: Praza Alcalde Ramón Dopico, nº 1 c) Localidade: Arteixo (A Coruña) d) Data: o día que se sinalará no perfil do contratante (www.arteixo.org) O adxudicatario terá a obriga de pagar todos os gastos de publicación de anuncios de licitación e adxudicación que se publiquen nos medios de comunicación ou diarios e boletíns oficiais. (Max 1.500€) Os Pregos de Prescricións Técnicas e Administrativas Particulares foron aprobados por Decreto nº 1788/2016 do Concelleiro de Obras e Servizos Municipais de data 08 de xullo de 2016. Poden obterse copias no lugar sinalado no punto 6. Arteixo, 08 de xullo de 2016 Asdo.: José Ramón Amado de la Fuente CONCELLEIRO DA AREA DE OBRAS E SERVIZOS MUNICIPAIS Por delegación, Decreto nº: 1336/2015
11/07/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.53449. Porche. Concello de Irixoa

Chantal Marie Alvarez Sala Guirado solicita de Augas de Galicia por atoparse nas marxes do río s/d, a autorización de obras, no polígono 30, parcela 970, no lugar de Pereiro, parroquia de A Viña (Santaia), Concello de Irixoa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53449. As obras solicitadas consisten na construción dunha estrutura cuberta e aberta en tres das súas caras, cunhas dimensións de 6,30x8,26 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Irixoa ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de xuño de 2016 O xefe do servizo territorial Néstor Rodríguez Arias
14/07/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M-18/2016)

Anuncio de licitación (M-18/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: M-18/2016.2. Obxecto do contrato: servizo de mantemento do sistema de climatización na dependencia municipal ACCEDE Papagayo. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 2.420 € anuais (IVE incluido). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Boletín Oficial da Provincia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada (María Pita, 1). 9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 8 de xullo de 2016. Javier Pablo Laverde Romeira de Área de Economía, Facenda e Administración (Decreto de delegación de 15 de xuño de 2016)
14/07/2016 | Administración LocalMunicipal
Padrón
Anuncio de nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 386/2016, do 8 de xullo de 2016, pola que se nomea Alcalde en funcións: <<Con motivo duns días de vacacións ausentareime do termo municipal do 9 ao 14 de xullo de 2016 polo que se fai necesario nomear Alcalde en funcións para ese período. Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don José Ramón Pardo Andrade desde o día 9 ao 14 de xullo do 2016, ambos incluídos. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 8 de xullo de 2016 O Alcalde Asdo. Antonio Fernández Angueira
14/07/2016 | Administración LocalMunicipal
Cedeira
Delegación de funcións da Alcaldía na primeira tenente de alcalde

Con data 21.06.2016 ditouse a seguinte resolución: Tendo previsto ausentarme do termo municipal o día 23 de xuño de 2016, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía na 1ª tenente de alcalde, D.ª Rodica Mirela Forcos Bergamin, a fin de que substitúa na totalidade das citadas funcións o día 23 de xuño de 2016. Segundo.- Notificar a presente Resolución á interesada, así como publicala no taboleiro de edictos da Corporación e no Boletín Oficial da Provincia.” Cedeira, 22 de xuño de 2016 O Alcalde Pablo Diego Moreda Gil
14/07/2016 | Administración LocalMunicipal
Melide
Conta xeral 2015 do Concello de Melide

Informada a Conta Xeral do orzamento do Concello de Melide do ano 2015 pola Comisión Especial de Contas na sesión do 5 de xullo de 2016 expónse ao público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Melide, 6 de xullo de 2016 A alcaldesa Dalia García Couso
14/07/2016 | Administración LocalMunicipal
Brión
Aprobación definitiva de expediente de modificación de créditos 15/2016

O Pleno deste concello, en sesión celebrada o día 15 de xuño de 2016, aprobou o expediente de modificación de créditos nº 15/2016, de suplemento de crédito. O expediente considérase definitivamente aprobado ao non presentarse reclamacións no prazo de exposición ao público. En cumprimento do artigo 177.2 do RDL 2/2004, de 5 de marzo, publícase o resumo do orzamento a nivel de capítulos, quedando como se reflicte: Segundo dispón o artigo 177.2 do RDL 2/2004, de 5 de marzo, en relación co artigo 169 do mesmo, contra este expediente poderá interporse directamente recurso contencioso administrativo no prazo de dous meses a contar desde o día seguinte á publicación deste anuncio. Brión, 11 de xullo de 2016 O alcalde José Luis García García
14/07/2016 | Administración LocalMunicipal
Fene
Servizos Económicos e Tributarios
Padróns fiscais mes de abril, SAF a través da Lei de dependencia e programa básico ou de libre concorrencia

Por Resolución da Alcaldía núm.736/2016, de 9 de xullo, aprobáronse os padróns fiscais correspondentes ao mes de abril do 2016 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Recursos: Finalizado o prazo de exposición pública os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 11/07/2016 O alcalde, Juventino J. Trigo Rey
14/07/2016 | Administración LocalMunicipal
Fene
Servizos Económicos e Tributarios
Exposición pública de padróns fiscais 2016

Exposición pública de padróns fiscais 2016 Aprobados provisionalmente por Resolución da Alcaldía núm.752/2016, de data 9 de xullo, os padróns fiscais da taxa pola prestación do servizo de recollida de resíduos sólidos urbanos, tratamento e eliminación dos mesmos, taxa pola prestación de servizos no Cemiterio Municipal e taxa pola ocupación de vía pública con pasaxes permanentes, correspondentes ao exercicio 2016, quedan expostos ao público neste Concello durante o prazo dun mes, a contar dende a publicación do presente anuncio no BOP aos efectos de que poidan presentarse as reclamacións ou alegacións pertinentes ante a Alcaldía. O anuncio terá a consideración de notificación colectiva conforme determina o artigo 102.3 da Lei 58/2003, de 17 de decembro, xeral tributaria tributaria e 24 do Rd 939/2005, de 29 de xullo, polo que se aproba o Regulamento Xeral de Recadación. Se ó remate do periodo de exposición pública non se presentaran reclamacións, os padróns consideraranse definitivamente aprobados. Fene, 11 de xullo de 2016. O alcalde, Juventino J. Birgitte Amelia Beatriz Sainz de los Terreros Buades
14/07/2016 | Administración LocalMunicipal
Brión
Aprobación definitiva de expediente de modificación de créditos 14/2016

O Pleno deste concello, en sesión celebrada o día 15 de xuño de 2016, aprobou o expediente de modificación de créditos nº 14/2016, de transferencia de crédito entre distintas áreas de gasto. O expediente considérase definitivamente aprobado ao non presentarse reclamacións no prazo de exposición ao público. En cumprimento do artigo 177.2 do RDL 2/2004, de 5 de marzo, publícase o resumo do orzamento a nivel de capítulos, quedando como se reflicte: Segundo dispón o artigo 177.2 do RDL 2/2004, de 5 de marzo, en relación co artigo 169 do mesmo, contra este expediente poderá interporse directamente recurso contencioso administrativo no prazo de dous meses a contar desde o día seguinte á publicación deste anuncio. Brión, 11 de xullo de 2016 O alcalde José Luis García García
14/07/2016 | Administración LocalMunicipal
Sada
Secretaría
Proceso selectivo para a formación dunha Brigada de Prevención e Extinción de Incendios Forestais

ANUNCIO A alcaldía do Concello de Sada, mediante resolución de data 11 de xullo de 2016, aprobou as seguintes convocatorias de selección de persoal laboral temporal para a formación dunha Brigada de Prevención e Extinción de Incendios Forestais: As bases da convocatoria estarán expostas ao público e a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 11 de xullo de 2016. O alcalde Óscar Benito Portela Fernández
14/07/2016 | Administración LocalMunicipal
Zas
Anuncio da convocatoria de contratación de cinco peóns dentro do Plan de Integración Laboral da Deputación Provincial da Coruña

Anuncio da convocatoria de contratación de cinco peóns dentro do Plan de Integración Laboral da Deputación Provincial da Coruña Por resolución da Alcaldía, de data 12 de xullo de 2016, aprobáronse as bases reguladoras da convocatoria de selección para a contratación de 5 peóns dentro do Plan de Integración Laboral da Deputación da Coruña. O prazo de presentación de instancias é de cinco días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do Concello de Zas (www.concellodezas.org). Zas, 12 de xullo de 2016. O alcalde D. Manuel Muíño Espasandín
14/07/2016 | Administración LocalMunicipal
Oroso
Aprobación inicial da modificación do proxecto de urbanización presentado pola Xunta de Compensación da Área de Reparto Sector 1, Polígono 1, “Río Carboeiro 1”. Información pública

ANUNCIO Por resolución de Alcaldía de data 13/03/2008, aprobouse definitivamente o Proxecto de Urbanización presentado pola Xunta de Compensación da Área de Reparto Sector 1, Polígono 1, “Río Carboeiro 1” redactado polo arquitecto D. Ricardo Vázquez Casal visado colexial do 27/08/07 (planos modificados núm. U. V.1, U. V.2 e U. V.4, visado colexial do 6/09/07; Anexo ao orzamento, visado colexial do 11/10/07 e Anexo da Ponte sobre o Río Carboeiro. Por resolución de Alcaldía n.º 582/2016 do 07/07 aprobouse inicialmente o proxecto de modificación do proxecto de urbanización da Área de Reparto Sector 1, Polígono 1, “Río Carboeiro 1”, presentado pola Xunta de Compensación da Área de Reparto Sector 1, Polígono 1, “Río Carboeiro 1”, con domicilio social na Avda. Compostela n.º 9, baixo, e redactado con data de febreiro de 2016 polo Arquitecto D. Ángel Monteoliva Díaz, relativo á modificación da zona axardinada da parcela 6, polígono 1 da area de reparto AR-Sector-N.º 1 calificada como Sistema Xeral de Espazo Libre (SLEL). Ábrese un trámite de información pública polo prazo de 1 mes de conformidade co previsto no artigo 96.3 da Lei 2/2016, de 10 de febreiro, do Solo de Galicia, mediante publicación de anuncios no BOP e nun diario dos de maior circulación da provincia. O prazo de exposición pública entenderase aberto desde a primeira publicación ata o remate do prazo de 1 mes contado desde a derradeira publicación. A documentación do expediente atópase a disposición do público en xeral na Oficina Municipal de Urbanismo do Concello de Oroso. Oroso, 11 de xullo de 2016. O alcalde Manuel Mirás Franqueira
14/07/2016 | Administración LocalMunicipal
Arzúa
Anuncio correción de erros

No BOP número 122 do 29 de xuño de 2016 publicouse a aprobación definitiva da modificación da base 53 de execución do orzamento. A través do presente anuncio faise constar a existencia dun erro, xa que donde dí: Arzúa, 11 de xullo de 2016 O alcalde Asdo. José Luis García López
14/07/2016 | Administración LocalMunicipal
A Coruña
Instituto Municipal A Coruña Espectáculos
Aprobación definitiva dun expediente de modificación de créditos

Aprobación definitiva dun expediente modificativo do presuposto do IMCE de 2016 O Excelentísimo Concello Pleno, en sesión extraordinaria realizada o día 13 de xuño de 2016, aprobou inicialmente un expediente modificativo do presuposto do Instituto Municipal Coruña Espectáculos (IMCE) de 2016, de transferencias e suplementos de crédito. O referido expediente foi sometido a exposición pública, despois da publicación do anuncio no Boletín Oficial da Provincia, en taboleiro de anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Finalizado o período de exposición pública, non se presentou reclamación ningunha, polo que o expediente se considera definitivamente aprobado, segundo o establecido na aludida lexislación. Segundo o disposto no artigo 169.3, en relación co 177.2 e o 179.4 do Texto Refundido da Lei Reguladora das Facendas Locais, publícase o resumo por capítulos, incorporando a modificación, para o xeral coñecemento: Faise constar que contra a aprobación definitiva poderá interpoñerse directamente recurso contencioso-administrativo segundo o establecido no artigo 171 do citado texto legal, que se presentará ante a Sala correspondente do Tribunal Superior de Xustiza de Galicia no prazo de dous meses dende a publicación deste anuncio. Poderá interpoñerse calquera outro recurso que se considere procedente. A Coruña, 13 de xullo de 2016. José Manuel Sande García Vicepresidente do IMCE
14/07/2016 | Administración LocalMunicipal
Carballo
Bases para a contratación de persoal laboral temporaL para a Brigada de prevención e defensa contra incendios forestais, así como de 3 operarios de motobomba (SLT 20/2016)

Por Resolución da Alcaldía do Concello de Carballo num.1857, de 12 de xullo de 2016, aprobáronse as bases para a contratación de persoal laboral para a brigada de prevención e defensa contra incendios forestais, no marco do “Convenio de Colaboración subscrito entre a Consellería do Medio Rural e o Concello de Carballo para a participación na prevención e defensa contra incendios forestais durante os anos 2016, 2017 e 2018, cofinanciado parcialmente con Fondo Europeo Agrícola de Desenvolvemento Rural (FEADER) no marco PDR de Galicia 2014 – 2020” (SLT 20/2016): - 1 praza de XEFE DE BRIGADA - 1 praza de PEÓN CONDUTOR - 3 prazas de PEÓNS DE BRIGADA - 3 prazas de OPERARIOS DE MOTOBOMBA O prazo de presentación de instancias será de cinco días naturales, contados a partir do seguinte ao da publicación deste anuncio no Boletín Oficial da Provincia da Coruña. As bases estarán dispoñibles na web municipal (www.carballo.org) e poderán recollerse nas oficinas municipais de 9:00 a 13:30 horas. Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello de Carballo. Carballo, 12 de xullo de 2016 O alcalde Asdo.: Evencio Ferrero Rodríguez
14/07/2016 | Administración LocalMunicipal
Abegondo
Bases de selección do de persoal laboral temporal para a contratación de traballadores que integrarán a brigada de prevención e defensa contra incendios no exercicio 2016 e bolsa de traballo

ANUNCIO Comunícase que por medio da Resolución da Alcaldía núm.2016/G003/000298 aprobáronse as bases de selección do de persoal laboral temporal para a contratación de traballadores que integrarán a brigada de prevención e defensa contra incendios no exercicio 2016 e bolsa de traballo para sucesivas contratacións en Convenios de colaboración coa Consellería do Medio Rural da Xunta de Galicia, para a participación na prevención e defensa contra incendios forestais mediante a actuación de medios de prevención e defensa O Concello de Abegondo convoca as seguintes prazas:  1 xefe/a de brigada  1 peón condutor  3 peóns de brigada As bases da convocatoria pódense consutar a través do taboleiro municipal e a web www.abegondo. gal Prazo de presentación de instancias: 5 días hábiles a partir do día seguinte á publicación deste anuncio. Abegondo, 12 de xullo de 2016. O alcalde José Antonio Santiso Miramontes
14/07/2016 | Administración LocalMunicipal
Arteixo
Persoal
Corrección erros acordo plenario aprobación definitiva RPT 2016

Téndose adoptado pola sesión ordinaria do Pleno da Corporación celebrado o 30 de xuño de 2016, acordo relativo ao asunto de referencia, procédese á publicación do mesmo, para xeral coñecemento e efectos oportunos: <<.>> PRIMEIRO: Proceder á corrección de erros da aprobación definitiva da RPT 2016 do Concello de Arteixo, incluíndo na mesma, no apartado de persoal laboral fixo o seguinte: SEGUNDO: Dar traslado ao Departamento de Persoal ordeando a publicación da presente corrección de erros no BOP de A Coruña e demais trámites procedentes, incluíndo traslado á representación sindical”. En Arteixo, 7 de xullo de 2016 O ALCALDE-PRESIDENTE Asdo.: Carlos Calvelo Martínez
14/07/2016 | Administración LocalProvincial
Deputación Provincial da Coruña
Secretaría Xeral. Sección de Información e Actas
Composición e celebración do Xurado da VII Edición do Premio “Rosalía de Castro” de Lingua 2016 da Deputación da Coruña

ANUNCIO Secretaría Xeral Oficialía Maior Unidade Técnica de Normalización Lingüística Composición do Xurado da VII Edición do Premio “Rosalía de Castro” de Lingua 2016 da Deputación da Coruña De acordo co establecido na Lei 30/1992 do 26 de novembro, de réxime xurídico das administracións públicas e do procedemento administrativo común, e na base sexta da convocatoria do VII “Premio Rosalía de Castro” de Lingua 2016, publicada no BOP número 51, do 16 de marzo de 2016. COMUNÍCASE Que o presidente da Deputación nomeou membros do xurado ás seguintes persoas: Presidenta: Goretti Sanmartín Rei Vogais: Esteban Felipe Houman Folque, Andres Jesus Vecchio Burk, Yeney Gavela Miniguano, Anxos Sobriño Pérez Secretaria: Dores Sánchez Alegre Así mesmo, convócase a reunión do xurado para o 15/07/2016 ás 13 h. no pazo provincial. A Coruña, 12 de xullo de 2016. O PRESIDENTE O SECRETARIO Valentín González Formoso José Luis Almau Supervía
14/07/2016 | Administración LocalMunicipal
Mugardos
Modificación da delegación de atribucións efectuada pola Alcaldía na xunta de goberno local mediante a resolución da Alcaldía núm.452/2015, de data 16.06.2015

O Sr. Alcalde do Concello de Mugardos, con data 07.07.2016, dictou a Resolución que de seguido se transcribe: Pola Resolución da Alcaldía núm.452/2015, do 16 de xuño de 2015, delegouse pola alcaldía na Xunta de Goberno Local, entre outras atribucións, no seu apartado TERCEIRO.8, aproba-las bases das probas para a selección do persoal e para os concursos de provisión de postos de traballo. Considerando necesario modificar dita delegación a fin de axilizar a contratación do persoal laboral temporal -limpeza de praias, socorristas, etc…-, a aprobación de cuxas bases pola Xunta de Goberno Local retrasa o proceso, pola presente RESOLVO: 1.-Proceder a modificar dita atribución tal e como de seguido se indica: “TERCEIRO.- Delegar na Xunta de Goberno as seguintes atribucións: … 8.- Aproba-la oferta de emprego público de acordo co Presuposto e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo, agás as bases de selección do persoal laboral temporal e/ou funcionarios interinos, así como as bases para a elaboración de listas para a provisión temporal de postos de traballo. …” 2.- Publíquese a presente Resolución no Boletín Oficial da Provincia e dese conta da mesma ao Pleno da Corporación na primeira sesión que este celebre, sen prexuízo da súa efectividade dende o día seguinte ó da sinatura da mesma. Mugardos, asinado dixitalmente na data que figura na marxe polo alcalde.” Mugardos, 7 de xullo de 2016. O ALCALDE, Asdo. JUAN DOMINGO DE DEUS FONTICOBA
14/07/2016 | Administración LocalMunicipal
Mazaricos
Anuncio conta xeral 2015

Formulada e rendida a conta xeral do orzamento desta corporación correspondente ao exercicio de 2015, e informada pola Comisión Especial de Contas, exponse ao público cos documentos que a xustifican, polo prazo de quince días hábiles contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais. Mazaricos, 8 de xullo de 2016 O ALCALDE Juan José Blanco Riveiro
15/07/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora e de xustiprezos polas expropiacións nas claves de obra AC/03/005.01, AC/03/006.01, AC/03/006.01. C1 e AC/03/006.01. M1 no concello de Outes os días 23, 24, 25, 26 de agosto de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Estes pagamentos corresponden óa expedientea de expropiación forzosa instruídoa para o termo municipal de OUTES, por mor das obras dos Proxectos: Dito pagamento terá lugar: Lugar: Casa Consistorial do Concello de OUTES Data: 23, 24, 25, 26 de agosto de 2016 de 10:00 a 10:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 11 de julio de 2016 O xefe do servizo, Fdo.: Felipe de la Vega Gándaras
15/07/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora por mor das expropiacións para o Proxecto de constución da VAC. Carballo-Fisterra. Treito: VG-1.4. Cee-Sardíñeiro, clave de obra AC/03/038.01 no Concello de Cee os días 20 e o 21 de setembro de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de CEE, por mor das obras do Proxecto: Dito pagamento terá lugar: Lugar: Casa Consistorial do Concello de CEE Data: 20, 21 de Setembro de 2016 de 09:30 a 11:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 08 de julio de 2016 O xefe do servizo, Fdo.: Felipe de la Vega Gándaras
15/07/2016 | Administración LocalMunicipal
As Pontes de García Rodríguez
Secretaría
Decreto 929/2016, do 8 de xullo, de substitución nas funcións da Alcaldía durante o mes de agosto de 2016

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 929/2016, do día 08 de xullo, acordouse designar como substituto nas funcións da Alcaldía, á vista das ausencias por vacacións do alcalde e tenentes de alcalde durante o mes de agosto, a concelleira e concelleiros que se citan deseguido e nas datas indicadas: - Entre os días 01 e 7 de agosto, ambos incluídos: ao segundo tenente de alcalde, Antonio Alonso Román. - Entre os días 08 e 14 de agosto, ambos incluídos: ao quinto tenente de alcalde, Jesús Tembrás Martínez. - Entre os días 15 e 21 de agosto, ambos incluídos: a primeira tenente de alcalde, María Montserrat García Chavarría. - E entre os días 22 e 31 de agosto, ambos incluídos: ao terceiro tenente de alcalde, José Alén Álvarez. As Margaret June Moskal Louardi, 12 de xullo de 2016 O concelleiro delegado da Área de Réxime Interno e Recursos Humanos José Alén Álvarez
15/07/2016 | Administración LocalMunicipal
Toques
Anuncio de publicación de aprobación definitiva da transferencia de créditos

ANUNCIO DEFINITIVO NO BOLETÍN OFICIAL DA PROVINCIA DE A CORUÑA En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Toques, adoptado o día 30 de maio de 2016, sobre a transferencia de créditos entre aplicacións de gastos de distinta área de gasto que non afectan a baixas e altas de créditos de persoal, que se fai público resumido por capítulos: Orzamento de gastos Altas en aplicacións de gastos Baixas en aplicacións de gastos Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. En Toques, a 5 de xullo de 2016. O alcalde Asdo.: José Ángel Penas García
15/07/2016 | Administración LocalMunicipal
Ferrol
Unidade de Contratación
Anuncio de licitación urxente correspondente á contratación da “Prestación do servizo do programa educativo municipal “Actividades extraescolares” curso académico 2016-2017” (AV 05003 16/24)

Organismo: Concello de Ferrol Dependencia que tramita o expediente: Unidade de Contratación Descripción do obxecto: “Prestación do servizo do programa educativo municipal “Actividades Extraescolares” curso académico 2016-2017” (AV 05003 16/24) Tipo de contrato: contrato administrativo especial Duracion do contrato: 8 meses, curso académico 2016-2017 (de outubro 2016 a maio 2017, ámbolos dous inclusive. Posibilidade de prórroga por mutuo acordo das partes por un período igual (un curso máis), podendo modificarse as actividades a desenvolver no curso 2017-2018 dentro das actividades que o Concello de Ferrol oferta ós CEIP. Trámite do expediente: urxente Procedemento: aberto con pluralidade de criterios de valoración e documentalmente simplificado Na cláusula XI do PPT se especifican os importes correspondente ao curso 2016-2017, resultando os custos desagregados como segue: ANO 2016: - 1512 horas e 22 minutos exentas do IVE (22 €/hora): 33.273,533 €. ANO 2017 - 2661 horas e 32 minutos exentas do IVE(22 €/hora): 58.553,733 € PREZO DA HORA IMPARTIDA: 22,00 € sen IVE. Financiación: partida orzamentaria: 05003-3263-22706 5) GARANTÍA DEFINITIVA: 5% do importe de adxudicación.6) CLASIFICACIÓN OU SOLVENCIA ESIXIDOS: (* consultar pregos) Entidade: Concello de Ferrol Dependencia: Unidade de Contratación Teléfono: 981944260 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención de copias dos pregos: www.ferrol.es (Sede electrónica- Perfil do contratante) Prazo de presentación de proposicións: OITO (8) días naturais contados dende o día seguinte ó da publicación do anuncio de licitación no BOP. Se o último día para a presentación de proposicións coincidise en domingo ou festivo trasladaráse o seguinte día hábil. Documentación que hai que presentar: consultar pregos. Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 Apertura das ofertas: os actos públicos de apertura celebraranse no lugar, data e hora que se sinale no perfil do contratante.11) GASTOS DE ANUNCIOS: publicación URXENTE no BOP Ferrol, 7 de xullo de 2016 O alcalde-presidente do Concello de Ferrol Jorge J. Suárez Fernández
15/07/2016 | Administración LocalMunicipal
Oleiros
Persoal
Publicación do nomeamento de persoal eventual

Por decreto da alcaldía nomeouse como persoal eventual deste Concello á persoa que figura na seguinte relación: O que se publica a efectos do establecido no art.104 da Lei 7/85 de 2 de abril reguladora das bases do réxime local. Oleiros, 04 de xullo de 2016 O alcalde Ángel García Seoane